62020TJ0015_INF
Απόφαση του Γενικού Δικαστηρίου (έκτο τμήμα) της 30ής Ιουνίου 2021 –Skyliners κατά EUIPO – Sky (SKYLINERS)
(Υπόθεση T‑15/20)
«Σήμα της Ευρωπαϊκής Ένωσης – Διαδικασία ανακοπής – Αίτηση καταχώρισης λεκτικού σήματος της Ευρωπαϊκής Ένωσης SKYLINERS – Προγενέστερα λεκτικά σήματα της Ευρωπαϊκής Ένωσης SKY – Σχετικός λόγος απαραδέκτου – Άρθρο 8, παράγραφος 1, στοιχείο βʹ, και άρθρο 41, παράγραφος 1, στοιχείο αʹ, του κανονισμού (ΕΚ) 207/2009 [νυν άρθρο 8, παράγραφος 1, στοιχείο βʹ, και άρθρο 46, παράγραφος 1, στοιχείο αʹ, του κανονισμού (ΕΕ) 2017/1001] – Νομιμοποίηση προς άσκηση ανακοπής»
1.
Ένδικη διαδικασία – Εισαγωγικό δικόγραφο – Τυπικά στοιχεία – Σαφής και ακριβής παράθεση των προβαλλόμενων λόγων – Διασταλτική ερμηνεία
(βλ. σκέψη 24)
2.
Σήμα της Ευρωπαϊκής Ένωσης – Διαδικασία προσφυγής – Προσφυγή κατά απόφασης του τμήματος ανακοπών του EUIPO – Εξέτασή της από το τμήμα προσφυγών – Περιεχόμενο – Πραγματικά περιστατικά και αποδεικτικά στοιχεία που δεν προβλήθηκαν προς στήριξη της ανακοπής εντός της ταχθείσας προθεσμίας – Συνεκτίμησή τους – Διακριτική ευχέρεια του τμήματος προσφυγών
(Κανονισμός 207/2009 του Συμβουλίου, άρθρο 46 § 1, στοιχείο αʹ· κανονισμός 2868/95 της Επιτροπής, κανόνες 15 § 2, στοιχείο ηʹ, και 19 §§ 1 και 2)
(βλ. σκέψεις 46, 47)
3.
Σήμα της Ευρωπαϊκής Ένωσης – Ορισμός και κτήση του σήματος της Ευρωπαϊκής Ένωσης – Σχετικοί λόγοι απαραδέκτου – Ανακοπή από τον δικαιούχο προγενέστερου πανομοιότυπου ή παρόμοιου σήματος που έχει καταχωριστεί για πανομοιότυπα ή παρόμοια προϊόντα ή υπηρεσίες – Κίνδυνος σύγχυσης με το προγενέστερο σήμα – Λεκτικά σήματα SKYLINERS και SKY
(Κανονισμός 207/2009 του Συμβουλίου, άρθρο 8 § 1, στοιχείο βʹ)
(βλ. σκέψεις 65, 81-86)
4.
Σήμα της Ευρωπαϊκής Ένωσης – Δικονομικές διατάξεις – Αιτιολόγηση των αποφάσεων – Άρθρο 94, παράγραφος 1, πρώτη περίοδος, του κανονισμού 2017/1001 – Περιεχόμενο πανομοιότυπο με αυτό του άρθρου 296 ΣΛΕΕ – Χρήση έμμεσης αιτιολογίας από το τμήμα προσφυγών – Επιτρέπεται – Προϋποθέσεις
(Άρθρο 296 ΣΛΕΕ· κανονισμός 2017/1001 του Ευρωπαϊκού Κοινοβουλίου και του Συμβουλίου, άρθρο 94 § 1, 1η περίοδος)
(βλ. σκέψεις 75-78)
Αντικείμενο
Προσφυγή κατά της απόφασης του τετάρτου τμήματος προσφυγών του EUIPO της 29ης Οκτωβρίου 2019 (υπόθεση R 798/2018-4), σχετικά με διαδικασία ανακοπής μεταξύ των Sky και Skyliners.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση του τετάρτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 29ης Οκτωβρίου 2019 (υπόθεση R 798/2018-4).
2)
Το EUIPO και η Sky Ltd φέρουν τα δικαστικά έξοδά τους, καθώς και, από κοινού, τα έξοδα στα οποία υποβλήθηκε η Skyliners GmbH.